บอร์ด DTAC ตั้ง “นกุล เซห์กัล” นั่ง CFO คนใหม่ มีผล 31 ธ.ค.
บอร์ด DTAC ตั้ง "นกุล เซห์กัล" นั่ง CFO คนใหม่ มีผล 31 ธ.ค.
บอร์ด DTAC ตั้ง "นกุล เซห์กัล" นั่ง CFO คนใหม่ มีผล 31 ธ.ค.
30 ต.ค. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC แจ้งว่า ที่ประชุมคณะกรรมการบริษัทเมื่อวันที่ 28 ต.ค.63 ได้มีมติอนุมัติแต่งตั้งให้นายนกุล เซห์กัล ดำรงตำแหน่งรองประธานเจ้าหน้าที่บริหารกลุ่มการเงิน แทนนายดิลิป ปาล ซึ่งลาออกจากบริษัท และมีผลนับตั้งแต่วันที่ 31 ต.ค.63 โดยบริษัทจะแจ้งยืนยันวันที่มีผลในการดำรงตำแหน่งของนายนกุล ภายในวันที่ 31 ธ.ค.63
ทั้งนี้ นายนกุล มีประสบการณ์มากมายในด้านอุตสาหกรรมโทรคมนาคม โดยล่าสุดดำรงตำแหน่งประธานเจ้าหน้าที่ฝ่ายการเงินของบาร์ตี แอร์เทล (Bharti Airtel) เขาเคยดำรงตำแหน่ง CFO ในบริษัทดิจิ ประเทศมาเลเซีย, เทเลนอร์ ฮังการี และเทเลนอร์ อินเดีย ก่อนที่เข้าร่วมในอุตสาหกรรมดังกล่าว นายนกุลมีประสบการณ์ด้านที่ปรึกษาจากเอินส์ท แอนด์ ยัง และ ไพรซ์วอเทอร์เฮาส์คูเปอส์ ทั้งนี้เขาเป็นผู้สอบบัญชีรับอนุญาต และสำเร็จการศึกษาปริญญาตรีพาณิชยศาสตร์จากมหาวิทยาลัยเดลี อินเดีย
โดย นายสิรวิชญ์ กลับดี จะดำรงตำแหน่งรักษาการรองประธานเจ้าหน้าที่กลุ่มการเงิน ตั้งแต่วันที่ 1 พ.ย.63 ตามมติคณะกรรมการบริษัท ครั้งที่ 9/2563 วันที่ 16 ต.ค.63 จนกว่านายนกุล จะเข้าดำรงตำแหน่งและปฏิบัติหน้าที่รองประธานเจ้าหน้าที่บริหารกลุ่มการเงิน
 